
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1175 

. 11 Νοεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της Γ.Υ. 2783/28 9.1998 απόφασης του 
Υπουργού Προεδρίας της Κυβέρνησης (ΦΕΚ 


730/Β'). 1 

Διαδικασία είσπραξης του ειδικού φόρου που επιβάλ¬ 
λεται στην τιμή των εισιτηρίων των κινηματογρά¬ 
φων που εκδίδονται με ηλεκτρονικό υπολογιστή και 
διαδικασία θεώρησης των εισιτηρίων αυτών. 2 


Τροποποίηση των 1087903/1481/ΠΟΑ 1233/0006 Β7 
28.8.98 (Β' 779) και 2062200/ 6414/0004/1.9.97 (Β 
858) αποφάσεων του Υπουργού Οικονομικών περί 
μεταβίβασης ορισμένων αρμοδιοτήτων αυτού και 
της εξουσίας να υπογράφουν «Με εντολή Υπουρ¬ 
γού» σε Προϊσταμένους οργανικών μονάδων της 
Κεντρικής Υπηρεσίας και των Περιφερειακών Υπη¬ 


ρεσιών του Υπουργείου Οικονομικών. 3 

Ανάθεση είσπραξης του ειδικού φόρου τηλεοπτικών 
διαφημίσεων έτους 1999 απάτην ΕΘΝΙΚΗ ΤΡΑΠΕ¬ 
ΖΑ ΤΗΣ ΕΛΛΑΔΟΣ Α.Ε.». 4 

Εφαρμογή του Π.Δ. 393/91 για επιβολή προστίμου για 
παράβαση των διατάξεων του Άρθρου 21 του Ν. 

1418/84. 5 

Καθορισμός των Αρχών του Υπουργείου Υγείας και 
Πρόνοιας και των Ν.Π.Δ.Δ. αρμοδιότητάςτου, που 

δικαιούνται να έχουν ίδιαν σφραγίδα. 6 

Τροποποίηση του ισχύοντος Κανονισμού Εσωτερικής 1 
Υπηρεσίας του Εφετείου Θεσσαλονίκης. 7 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. οικ. 5941/21976 (1) 

Τροποποίηση της Γ.Υ. 2783/28.9.1998 απόφασης του Υ¬ 
πουργού Προεδρίας της Κυβέρνησης (ΦΕΚ730/Β'). · 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 2396/1953 (ΦΕΚ 117/Α') «Περί κανονισμού 


χρήσεως και κινήσεως αυτοκινήτων οχημάτων του Δημο¬ 
σίου, των Οργανισμών Τοπικής Αυτοδιοικήσεως και των 
εν γένει Νομικών Προσώπων Δημοσίου Δικαίου». 

β) Του άρθρου 29Ατου ν. 1558/1985 (ΦΕΚ 137Α'), που 
προστέθηκε με το άρθρο 27 του ν. 2081/1992 (ΦΕΚ 
154/Α") καιαντικαταστάθηκεαπότο άρθρο 1 παρ. 2 του ν. 
2469/1997 (ΦΕΚ 38Α'). 

γ) Των άρθρων 3, παρ. 4 και 5 περίπτ. β' του ν.δ. 
216/1974 (ΦΕΚ 367/Α) «Περί συστάσεως Υπουργείου 
Προεδρίας Κυβερνήσεως». 

δ) Των άρθρων 3 περ. γ' και 22 παρ. 3 του ν. 2362/95 
(ΦΕΚ 247/Α795) «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

ε) Του Π.Δ. 373/1995 (ΦΕΚ 201/Α") «Συγχώνευση των Υ¬ 
πουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και Α¬ 
ποκέντρωσης και καθορισμός των αρμοδιοτήτων του». 

στ) Του Π.Δ. 400/1995 (ΦΕΚ 226/Α") «Σύσταση Γενικής 
Γραμματείας Δημόσιας Διοίκησης στο Υπουργείο Εσωτε¬ 
ρικών, Δημόσιας Διοίκησης και Αποκέντρωσης και καθο¬ 
ρισμός των αρμοδιοτήτων της». 

ζ) Της με αριθμ. 1107147/1239/0006 Α/4-10-1996 (ΦΕΚ 
922/τ.Β'/7-10-96) απόφασης με θέμα «Μεταβίβαση αρμο¬ 
διοτήτων Υπουργού Οικονομικών στους Υφυπουργούς 
Οικονομικών». 

2. Την απόφασή μας Γ.Υ. 2783/89 (ΦΕΚ 730/Β') που τρο¬ 
ποποιήθηκε με τις αποφάσεις μας α) Γ. Υ. 3179/89 (ΦΕΚ 
801 /Β'), β) 5788/43687/1990 (ΦΕΚ 837/Β'), γ) Γ.Υ. 
2226/1990 (ΦΕΚ 288/Β71990), δ) 1603/9134/29-3-1995 
(ΦΕΚ 245/Β71995) και ε) 696/3876/1998 (ΦΕΚ 
170/Β71998). 

3. Ότι παρίσταται ανάγκη επανακαθορισμού των προ¬ 
σώπων που δικαιούνται αποκλειστικής χρήσης υπηρεσια¬ 
κού αυτοκινήτου των προσώπων που εξυπηρετούνται με 
αυτοκίνητα της Γενικής Γραμματείας Δημόσιας Διοίκη¬ 
σης του ΥΠ.ΕΣ.Δ.Δ.Α. και των προσώπων που εξυπηρε¬ 
τούνται με τα αυτοκίνητα των λοιπών υπηρεσιών, καθώς 
και καθορισμού ανώτατου ορίου κυλινδρισμού μηχανής 
των αυτοκινήτων που προορίζονται για κάλυψη υπηρε¬ 
σιακών αναγκών. 

4. Το γεγονός ότι προκαλείται πρόσθετη δαπάνη σε βά¬ 
ρος του κρατικού προϋπολογισμού για το τρέχον έτος 
δώδεκα εκατομμυρίων πεντακοσίων χιλιάδων 
(12.500.000) δρχ. και για τα επόμενα πέντε χρόνια πενή- 

ντα εκατομμυρίων «50.000.000» ετησίως, που θα αντιμε¬ 
τωπιστεί από τους προϋπολογισμούς των οικείων υπου ρ- 
γείων και λοιπών υπηρεσιών και από τους οικείους κωδι¬ 
κούς αριθμούς, αποφασίζουμε 

Άρθρο 1 

Πρόσωπα και υπηρεσίες που εξυπηρετούνται 
με αυτοκίνητα. 

Αντικαθιστούμε το Κεφάλαιο Β' της με αριθμ. 2783/89 
(ΦΕΚ 730/Β ) υπουργικής απόφασης, όπως τροποποιήθη¬ 
κε μεταγενέστερα και ισχύει σήμερα, ως εξής: 

«Β'Καθορισμός χρήσης κρατικών ή μη αυτοκινήτων 

1. Πρόσωπα που εξυπηρετούνται με κρατικά αυτοκίνη¬ 
τα της Γ.Γ.Δ.Δ. 

Με τα αυτοκίνητα της Γενικής Γραμματείας Δημόσιας 
Διοίκησης (ΓΓΔΔ) του Υπουργείου Εσωτερικών, Δημό¬ 
σιας Διοίκησης και Αποκέντρωσης (ΥΠΕΣΔΔΑ) εξυπηρε¬ 
τούνται τα παρακάτω πρόσωπα: 
α. Ο Πρόεδρος της Κυβέρνησης, 
β. Οι Αντιπρόεδροι της Κυβέρνησης, 
γ. Ο Πρόεδρος και οι Αντιπρόεδροι της Βουλής των Ελ¬ 
λήνων. 

δ. Ο Αρχηγός της Αξιωματικής Αντιπολίτευσης, 
ε. Οι Υπουργοί, Αναπληρωτές Υπουργοί και Υφυπουρ¬ 
γοί . 

στ. Οι τέως πρόεδροι κοινοβουλευτικών κυβερνήσεων 
που έλαβαν ψήφο εμπιστοσύνης από τη Βουλή των Ελλή¬ 
νων, καθώς και οιτέως πρόεδροι δημοκρατικών κυβερνή¬ 
σεων και οι σύζυγοι των αποβιωσάντων : [1] Προέδρων 
Δημοκρατίαςπουχρημάτισανπρόεδροι μετάτο 1974 (με¬ 
ταπολίτευση) και [2] Προέδρων Κοινοβουλευτικών Κυ¬ 
βερνήσεων που έλαβαν ψήφο εμπιστοσύνης από τη Βου¬ 
λή των Ελλήνων. 

ζ. Οι επίσημοι προσκεκλημένοι της ελληνικής Κυβέρνη¬ 
σης. 

η. Οι γενικοί γραμματείς : υπουργείων, γενικών γραμ¬ 
ματειών, της Βουλής των Ελλήνων, της Γενικής Γραμμα- 
τείαςτου Υπουργικού Συμβουλίου, του Ελληνικού Οργα¬ 
νισμού Τουρισμού. 

θ. Οι Πρόεδροι: Αρείου Πάγου, Συμβουλίου της Επικρά¬ 
τειας, Ελεγκτικού Συνεδρίου και Νομικού Συμβουλίου του 
Κράτους. 

ι. Ο Εισαγγελέας του Αρείου Πάγου και ο Γενικός Επί¬ 
τροπος του Ελεγκτικού Συνεδρίου. 

ια. Οι Προϊστάμενοι των Γραφείων του Πολιτικού Γρα¬ 
φείου Πρωθυπουργού. 

2. Υπηρεσίες που εξυπηρετούνται με κρατικά αυτοκίνη¬ 
τα της Γ.Γ.Δ.Δ. 

Με τα αυτοκίνητα της Γενικής Γραμματείας Δημόσιας 
Διοίκησης του Υπουργείου Εσωτερικών, Δημόσιας Διοί¬ 
κησης και Αποκέντρωσης εξυπηρετούνται οι παρακάτω 
υπηρεσίες : 

α. Προεδρία της Δημοκρατίας, 
β. Πολιτικό Γραφείο Πρωθυπουργού, 
γ. Υπουργείο Τύπου, για μεταφορά ξένων προσωπικο¬ 
τήτων, δημοσιογραφικών αποστολών, ραδιοτηλεοπτικών 
μέσων και ημερήσιου τύπου, 
δ. Γενική Γραμμστεία Υπουργικού Συμβουλίου, 
ε. Εθνικό Τυπογραφείο, για μεταφορά εντύπων, 
στ. Ιερά Αρχιεπισκοπή Αλβανίας, 
ζ. Διεύθυνση κρατικών αυτοκινήτων και επικοινωνιών 


της Γ.Γ.Δ.Δ., για τον έλεγχο της κίνησης των αυτοκινήτων 
των υπηρεσιών του δημόσιου τομέα και άλλες ειδικές α¬ 
νάγκες. 

3. Πρόσωπα που εξυπηρετούνται με υπηρεσιακά αυτο¬ 
κίνητα των υπηρεσιών τους. 

Μετά αυτοκίνητα των υπηρεσιώντους εξυπηρετούνται: 
α. Οι Γενικοί Γραμματείς των Περιφερειών, 
β. Οι Ειδικοί Γ ραμματείς Υπουργείων που προΐστανται 
Ειδικών Γραμματειών των οποίων οι υπηρεσίες εξυπηρε¬ 
τούνται με δικές τους Διευθύνσεις Διοικητικού και Οικο¬ 
νομικού. 

γ. Οι Πρόεδροι των Διευρυμένων Νομαρχιακών Αυτοδι¬ 
οικήσεων. 

δ. Οι Πρόεδροι των Ανεξάρτητων Διοικητικών Αρχών, 
ε. Ο Πρέσβυς, Διευθυντής Εθιμοτυπίας του Υπουργείου 
Εξωτερικών. 

στ. Οι Νομάρχες Νομαρχιακών Αυτοδιοικήσεων και Νο¬ 
μαρχιακών Διαμερισμάτων, 
ζ. Οι Έπαρχοι, 
η. Οι Δήμαρχοι. 

θ. Ο Αρχιεπίσκοπος Αθηνών και πάσης Ελλάδος, 
ι. Οι Μητροπολίτες. 

ια. Οι Πρυτάνειςτων Ανωτάτων Εκπαιδευτικών Ιδρυμά¬ 
των (Α.Ε.Ι.). 

ιβ. Ο Διοικητής της Ελληνικής Τράπεζας Βιομηχανικής 
Ανάπτυξης (Ε.Τ.Β.Α.). 

ιγ. Ο Διοικητής ή Πρόεδρος: του Οργανισμού Σιδηρο¬ 
δρόμων Ελλάδος (Ο.Σ.Ε.), του Ιδρύματος Κοινωνικών Α¬ 
σφαλίσεων (Ι.Κ.Α.), του Οργανισμού Γεωργικών Ασφαλί¬ 
σεων (Ο.Γ.Α.), της Ελληνικής Ραδιοφωνίας Τηλεόρασης 
(Ε.Ρ.Τ.-Α.Ε.), της Ελληνικής Αεροπορικής Βιομηχανίας 
(Ε.Α.Β.), της Ελληνικής Βιομηχανίας Όπλων (Ε.Β.Ο.), του 
Οργανισμού Σχολικών Κτιρίων (Ο.Σ.Κ.), της Κτηματικής 
Εταιρίας του Δημοσίου (Κ.Ε.Δ.) και του Συμβουλίου Οικο¬ 
νομικών Εμπειρογνωμόνων (Σ.Ο.Ε). 

Άρθρο 2 

Αποκλειστική χρήση ενός αυτοκινήτου. 

Κάθε πρόσωπο, που δικαιούται αποκλειστικής χρήσης 
αυτοκινήτου, σύμφωνα με την παρούσα απόφαση, θα 
χρησιμοποιεί ένα και μόνο υπηρεσιακό αυτοκίνητο. 

Άρθρο 3 

Ανώτατο όριο κυλινδρισμού μηχανής υπηρεσιακών αυ¬ 
τοκινήτων. 

1.Επιτρέπεται εφεξής η προμήθεια επιβατικών υπηρε¬ 
σιακών αυτοκινήτων, εφόσον ο κυβισμός τους δεν υπερ¬ 
βαίνει τα: 

α. 1600 οο, για επιβατικά αυτοκίνητα υπηρεσιακής χρή¬ 
σης. 

β. 1800 οο, για επιβατικά αυτοκίνητα αποκλειστικής 
χρήσης εξυπηρετούμενων προσώπων. 

γ. 2500 οο, για τα άλλου τύπου αυτοκίνητα, (τζιπ, 
εΐεΐίοπ), εφόσον η εξυπηρετούμενη υπηρεσία βρίσκεται 
σε ορεινή ή δύσβατη περιοχή ή τα αυτοκίνητα κινούνται 
με πετρέλαιο. 

δ. 2000 οο, για τα αυτοκίνητα που εξυπηρετούν Γενι¬ 
κούς Γραμματείς Υπουργείων και Περιφερειών, Προέ¬ 
δρους Διευρυμένων Νομαρχιακών Αυτοδιοικήσεων, Νο¬ 
μάρχες Νομαρχιακών Αυτοδιοικήσεων και Νομαρχιακών 
Διαμερισμάτων, Ειδικούς Γραμματείς Υπουργείων, Προϊ- 

σταμένους των Γραφείων του Πολιτικού Γραφείου Πρω¬ 
θυπουργού, Προέδρους των Ανεξάρτητων Διοικητικών 
Αρχών, Επάρχους και Δημάρχους, 
ε. 2500 οο, για αυτοκίνητα Υφυπουργών και 
στ. 3000 οο για αυτοκίνητα Υπουργών. 

2. Εξαίρεση από τα ανωτέρω καθοριζόμενα ανώτατα ό¬ 
ρια θα γίνεται μόνο μετά από πλήρως αιτιολογημένο αί¬ 
τημα του εποπτεύοντος την υπηρεσία που αιτείται το αυ¬ 
τοκίνητο Υπουργού και κατόπιν εγκριτικής απόφασηςτου 
Υπουργού Εσωτερικών, Δημόσιας Διοίκησης και Αποκέ¬ 
ντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΑΛ. ΠΑΠΑΔΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 1122030/1435/Δ Τ&ΕΦ (2) 

Διαδικασία είσπραξης του ειδικού φόρου που επιβάλλε¬ 
ται στην τιμή των εισιτηρίων των κινηματογράφων που 
εκδίδονται με ηλεκτρονικό υπολογιστή και διαδικασία 
θεώρησης των εισιτηρίων αυτών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 60 του Ν. 1731/87 «ρυθμί¬ 
σεις στην άμεση και έμμεση φορολογία και άλλες διατά¬ 
ξεις» (ΦΕΚ Α 161) και 7 του Ν. 1597/86 «προστασία και α¬ 
νάπτυξη της κινηματογραφικής τέχνης, ενίσχυση της Ελ¬ 
ληνικής κινηματογραφίας και άλλες διατάξεις» (ΦΕΚ 
68/Α/86). 

2. Τις διατάξεις του άρθρου 17 του Ν. 1642/86 «Για την 
εφαρμογή του φόρου προστιθέμενης αξίας και άλλες 
διατάξεις» (ΦΕΚ 125/Α/86), όπως ισχύουν. 

3. Τις διατάξεις των άρθρων 19 και 38 περίπτωση δ'του 
π.δ. 186/92 (ΦΕΚ84Α/92). 

4. Την ανάγκη καθορισμού διαδικασίας είσπραξης του 
ειδικού φόρου για την ανάπτυξη της κινηματογραφικής 
τέχνης, στις περιπτώσεις που τα εισιτήρια εκδίδονται με 
ηλεκτρονικό υπολογιστή. 

5. Την αριθ. 1107147/1239/0006Α74.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922Β'). 

6. Τις διατάξεις του άρθρου 29Ατου Ν. 1558/1985, ό¬ 
πως προστέθηκε με το άρθρο 27 του Ν. 2081/1992 (ΦΕΚ 
Α' 154) και αντικαταστάθηκε το πρώτο εδάφιο της παρα- 
γρ. 2 με τις διατάξεις της παραγράφου 2α του άρθρου 1 
του Ν. 2469/1997 (ΦΕΚ Α' 38) και τη διαπίστωση ότι από 
τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

1. Τα εισιτήρια των κινηματογράφων που πρόκειται 
να εκδοθούν με τη χρήση ηλεκτρονικού υπολογιστή ε¬ 
πιτρέπεται να θεωρούνται από τις Δημόσιες Οικονομι¬ 
κές Υπηρεσίες (Δ.Ο.Υ.) χωρίς την αναγραφή επ’ αυτών 


της τιμής στην οποία διατίθενται. Η αναγραφή της συ¬ 
νολικής τιμής, καθώς και η ανάλυση αυτής σε δικαίωμα 
Θεατρώνη, ειδικό φόρο του άρθρου 60 του Ν. 1731/ 
1987 καιΦ.Π.Α., θα γίνεται κατά την έκδοση του εισιτη¬ 
ρίου με τον ηλεκτρονικό υπολογιστή. Στην περίπτωση 
αυτή ο ειδικός φόρος του άρθρου 60 του Ν. 1731/1987 
θα υπολογίζεται και θα καταβάλλεται πριν από τη θεώ¬ 
ρηση με βάση τη μεγαλύτερη δηλούμενη από τον εκμε¬ 
ταλλευτή του κινηματογράφου τιμή διάθεσης των εισι¬ 
τηρίων. 

Η δηλούμενη τιμή θα προκύπτει από σχετική δήλωση ε¬ 
πί του σημειώματος θεώρησης. Στο σημείωμα θεώρησης 
θα αναγράφεται ότι τα προσκομιζόμενα έντυπα για θεώ¬ 
ρηση θα χρησιμοποιηθούν μόνο για την έκδοση εισιτ η- 
ρίων. 

Στην πράξη θεώρησης σε κάθε στέλεχος ή «τόμο» μη¬ 
χανογραφημένων εντύπων, εκτός των άλλων θα ανα¬ 
γράφεται και η ένδειξη «θεωρήθηκε για ανώτερη τιμή 
δρχ.»■ 

Η τυχόν διαφορά του φόρου που θα προκύψει, λόγω 
της έκδοης εισιτηρίων με μικρότερη από τη δηλωθείσα 
τιμή θα συμψηφίζεται με το φόρο που οφείλεται για τα 
εισιτήρια που θα θεωρούνται κατά τις επόμενες θεω¬ 
ρήσεις με την προσκόμιση και τον έλεγχο των μηχανο¬ 
γραφημένων καταστάσεων από τις οποίες θα προκύ¬ 
πτει ο αριθμός των εισητηρίων που εκδόθηκαν κατά την 
προηγούμενη θεώρηση κατά τιμή χωριστά. Οι ανωτέ¬ 
ρω μηχανογραφημένες καταστάσεις, από τις οποίες 
πρέπει να προκύπτει το προς συμψηφισμό ποσό, απο¬ 
τελούν το δικαιολογητικό του συμψηφισμού του ειδι¬ 
κού φόρου. 

Σε περίπτωση οριστικής διακοπής εργασιών, ο επιπλέ¬ 
ον καταβληθείς ειδικός φόρος κινηματογράφων επιστρέ- 
φεται στο δικαιούχο. Για την επιστροφή αυτή υποβάλλε¬ 
ται εκτός των ανωτέρω στοιχείων και θεωρημένο αντί¬ 
γραφο της σχετικής δήλωσης διακοπής. 

Εάν η κινηματογραφική επιχείρηση πρόκειται να εκδώ- 
σει θεωρηθέντα εισιτήρια σε τιμή ανώτερη από την δηλω¬ 
θείσα, υποχρεούται προηγουμένως να προσκομίσει όλα 
τα αδιάθετα εισιτήρια στην αρμόδια Δ.Ο.Υ. για επαναθε- 
ώρηση, καταβάλλοντας πριν την επαναθεώρηση, τη δια¬ 
φορά του ειδικού φόρου, διαφορετικά λογίζεται ως ανα¬ 
κριβής έκδοση εισιτηρίων. 

Για την κατά τα ανωτέρω επαναθεώρηση θα υποβάλλε¬ 
ται νέα δήλωση στην οποία θα δηλώνεται η νέα ανώτερη 
τιμή. 

2. Για τον υπολογισμό του επιστρεφόμενου στους δι¬ 
καιούχους φόρου θα πρέπει να προκύπτει από τις μηχα¬ 
νογραφημένες καταστάσεις το σύνολο των εισιτηρίων 
που εκδόθηκαν κατά το προηγούμενο έτος κατά τιμή και 
το συνολικό ποσό του ειδικού φόρου που εισπράχθηκε 
κατά τιμή και κατά αίθουσα. 

3. Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της να αρχίσει την 1η του επό¬ 
μενου μήνα από τη δημοσίευσή της. 

Αθήνα, 2 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.1121103/2068/0006Β (3) 

Τροποποίηση των1087903/1481/ΠΟΛ 1233/0006Β728.8.98 
(Β' 779) και 2062200/6414/0004/1.9.97 (Β' 858) αποφά- 
σεωντου Υπουργού Οικονομικών περί μεταβίβασης ορι¬ 
σμένων αρμοδιοτήτων αυτού και της εξουσίας να υπο¬ 
γράφουν «Με εντολή Υπουργού», σε Προϊσταμένους 
οργανικών μονάδων της Κεντρικής Υπηρεσίας και των 
Περιφερειακών Υπηρεσιών του Υπουργείου Οικονομι¬ 
κών. 

Ο ΥΠΟΥΡΓΌΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 29 του Ν. 1558/85 «Κυβέρνηση και Κυ¬ 
βερνητικά όργανα» (Α' 137). 

β) Του άρθρου 81 του Ν. 1892/90 «Πια εκσυγχρονισμό 
και την ανάπτυξη και άλλες διατάξεις» (ΑΊ 01). 

γ) Του άρθρου 14 του Ν. 2399/96 «Υλοποίηση της εισο¬ 
δηματικής πολιτικής έτους 1996 για μισθούς και συντά¬ 
ξεις και άλλες διατάξεις» (Α' 90) 
δ) Του άρθρου 39 παρ. 2 του Ν. 2218/94 «Ίδρυση Νο¬ 
μαρχιακής Αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση και την περιφέρεια και 
άλλες διατάξεις» (Α' 90) όπως τροποποιήθηκε με το αρθ. 
6 του Ν. 2240/94. 

ε) Του τετάρτου εδαφίου της παρ. 2 του άρθ. 1 και της 
παρ. 6του ίδιου άρθρου του Ν. 2503/97 «Διοίκηση, Οργά¬ 
νωση, στελέχωση της περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α' 107). 

στ) Του Π.Δ. 284/88 «Οργανισμός του Υπουργείου Οι¬ 
κονομικών» (Α' 128) και του Π.Δ. 551/88 «Οργανισμός Νο¬ 
μαρχιών (Οργάνωση Οικονομικών Υπηρεσιών) (Α'259), ό¬ 
πως τροποποιήθηκαν και ισχύουν. 

ζ) Του άρθρου 29Α'του Ν. 1558/85 «Κυβέρνηση και Κυ¬ 
βερνητικά όργανα» (Α' 137), όπως προστέθηκε με το άρ¬ 
θρο 27 του Ν. 2081/92 «Ρύθμιση του θεσμού των Επιμε¬ 
λητηρίων, τροποποίηση των διατάξεωντου Ν. 1712/87 για 
τον εκσυγχρονισμό των Επαγγελματικών οργανώσεων 
των Εμπόρων, Βιοτεχνιών και λοιπών επαγγελματιών και 
άλλες διατάξεις (Α' 154) και τροποποιήθηκε με το άρθρο 
1 παρ. 29 του Ν. 2469/97 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α'38). 

2 Το αριθ. 28975/31.7.97 έγγραφο της Δ/νσης Διοίκη¬ 
σης του Υπουργείου Εσωτερικών, Δημόσιας Διοίκησης 
και Αποκέντρωοτης. 

3. Την αριθ. 1087903/1481/ΠΟΛ 1233/0006Β'/28.8.97 α¬ 
πόφαση του Υπουργού Οικονομικών (Β' 779), όπως αυτή 
τροποποιήθηκε και ισχύει, με την οποία μεταβιβάστηκαν 
ορισμένες αρμοδιότητες αυτού, στους Προϊσταμένους 
των Περιφερειακά ι κ,λπ. Υπηρεσιών του Υπουργείου Οι¬ 
κονομικών, πλην Π.Λ.Κ. και Π.Χ.Κ. 

4. Την αριθ. 2062200/6414/0004/1.9.97 απόφαση του Υ¬ 
πουργού Οικονομικών (Β' 858), με την οποία μεταβιβά¬ 
στηκαν ορισμένες αρμοδιότητες αυτού στους Προϊστα¬ 
μένους των Περιφερειακών Υπηρεσιών του Γεν. Λογιστη¬ 
ρίου του Κράτους και η εξουσία να υπογράφουν «Με 
εντολή Υπουργού», στο Γενικό Δ/ντή Διοίκησης και Δημο¬ 
σιονομικών Ελέγχων και σε Προϊσταυένους Δ./νσεως και 
Τμήματος του Γ.Λ.Κ. 

5. Το γεγονός ότι, από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 


Τροποποιούμε τις αριθ. 1046244/1044/0006Β79.4.98 
(Β' 402) και 2062200/6414/0004/1.9.97 (Β' 858) αποφά¬ 
σεις μας, ως ακολούθως: 

1. Η περίπτωση α'τηςπαραγράφου I του άρθρου 3 της 
αριθ. 1087903/1481/ΠΟΛ 1233/0006Β728.8.1997 απόφα- 
σής μας που αφορά μεταβίβαση αρμοδιοτήτων μας 
στους Προϊσταμένους των Οικονομικών Επιθεωρήσεων 
αντικαθίσταται ως εξής: 

«α) Η έγκριση έκδοσης αντιγράφων αποδεικτικών εί¬ 
σπραξης (αρθρ. 34 Ν. 2362/95 - Α' 247, αρθρ. 76 Π.Δ. 
16/89 - Α' 6 και Π.Δ. 5/93 - Α'3)». 

2. Η περίπτωση β' της παρ. II του άρθρου 2 της αριθ. 
2062200/6414/0004/1.9.97 απόφασής μας, που αφορά 
μεταβίβαση εξουσίας στον Προϊστάμενο της Δ/νσης Λο¬ 
γαριασμών του Δημοσίου (Δ' 24) να υπογράφει «Με εντο¬ 
λή Υπουργού», αντικαθίσταται ως εξής: 

«β) Έγκριση έκδοσης αντιγράφων απωλεσθέντων χρη¬ 
ματικών ενταλμάτων, που εκδίδονται από την Υπηρεσία 
Δημοσιονομικού Ελέγχου, Νομού, Νομαρχίας ή Νομαρ¬ 
χιακού Τομέα» (αριθ. 34 Ν. 2362/95 - Α' 247). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

- «- 

Αριθ. 1121208/5975/0016 (4) 

Ανάθεση είσπραξης του ειδικού φόρου τηλεοπτικών δια¬ 
φημίσεων έτους 1999 απάτην ΕΘΝΙΚΗ ΤΡΑΠΕΖΑ ΤΗΣ 
ΕΛΛΑΔΟΣ Α.Ε 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του δεύτερου εδαφίου της παραγρά¬ 
φου 1 του άρθρου 2 του Ν.Δ. 356/1974 (Κ.Ε.Δ.Ε.), όπως 
αυτό προστέθηκε με το άρθρο 2 του Ν. 599/1977, σύμ¬ 
φωνα με τις οποίες μπορεί να ανατεθεί κατ’ εξαίρεση η εί¬ 
σπραξη δημοσίων εσόδων στις Τράπεζες ή σε άλλους 
Οργανισμούς κοινής ωφελείας ή πιστωτικούς οργανι¬ 
σμούς ή στα Ελληνικά Ταχυδρομεία ή σε άλλες δημόσιες 
αρχές και ότι με απόφαση του Υπουργού Οικονομικών κα¬ 
θορίζεται ο τρόπος και η διαδικασία της είσπραξης, κα¬ 
θώς και ο έλεγχος για την είσπραξη αυτών, 
β) Τις διατάξεις του άρθρου 11 του Ν. 2362/1995 «Περί 

Δημοσίου Λογιστικού.» (ΦΕΚ247/τ.Α'). 

γ) Τις διατάξεις του άρθρου 12 του Ν. 2328/1995 (ΦΕΚ 
159/τ.Α'), όπως το άρθρο αυτό αντικαταστάθηκε με το άρ- 
θρο33του Ν. 2429/1996 (ΦΕΚ 155/τ.Α'). 

δ) Τις διατάξεις της περίπτωσης α' του άρθρου 4 της 
1086567/40/Τ & Ε.Φ./29.7.1996 κοινής απόφασης των Υ¬ 
πουργών Οικονομικών, Εργασίας και Κοινωνικών Ασφαλί¬ 
σεων και Τύπου και Μέσων Μαζικής Ενημέρωσης με την 
οποία καθορίζονται οι λεπτομέρειες'εφαρμογής του άρ¬ 
θρου 12 του Ν. 2328/1995, όπως ισχύει. 

ε) Την ανάγκη καθορισμού της Τράπεζας που θα ει- 
σπράξει για το έτος 1999 και για λογαριασμό του Δημοσί¬ 
ου τον ειδικό φόρο τηλεοπτικών διαφημίσεων, 
στ) Την 1107147/1239/0006Α/4.10.96 (ΦΕΚ 922/τ.Β') α¬ 
πόφαση του Πρωθυπουργού και του Υπουργού Οικονομι¬ 
κών με την οποία ανατίθενται αρμοδιότητες στους Υφυ¬ 
πουργούς Οικονομικών. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ζ) Τις διατάξεις του άρθρου 29Α του Ν. 1558/1985 (ΦΕΚ 
137/τ.Α') όπως προστέθηκε με το άρθρο 27 του Ν. 
2081/1992 (ΦΕΚ 154/τ.Α') καιτροποποιήθηκεμετοάρθρο 
1, παράγραφος 2α του Ν. 2469/1997 (ΦΕΚ38/τ.Α') και τη 
διαπίστωση ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Αναθέτουμε για το έτος 1999 το έργο της είσπραξης 
του ειδικού φόρου τηλεοπτικών διαφημίσεων και για λο¬ 
γαριασμό του Δημοσίου, στην Εθνική Τράπεζα της Ελλά¬ 
δος Α.Ε. 

Τα ποσά που εισπράττονται από τα καταστήματα της εν 
λόγω Τράπεζας κατά τη διάρκεια εκάστου ημερολογια¬ 
κού μήνα αποδίδονται στο Δημόσιο τη ν ενδέκατη (11 η) η¬ 
μέρα του επόμενου μήνα της είσπραξης. Αν η ενδέκατη 
(11η) ημέρα είναι αργία η απόδοση γίνεται την επόμενη 
εργάσιμη. 

Κατά τα λοιπά, δηλαδή ως προς τον τρόπο απόδοσης 
των χρημάτων από την εν λόγω Τράπεζα, ως και την αντι¬ 
μετώπιση των περιπτώσεων καθυστέρησης απόδοσης 
αυτών, εφαρμόζονται οι διατάξεις της περίπτωσης α. του 
άρθρου 4 της κοινής απόφασης 1086567/40/Τ & 
Ε.Φ./29.7.1996 των Υπουργών Οικονομικών, Εργασίας 
και Κοινωνικών Ασφαλίσεων και Τύπου και Μέσων Μαζι¬ 
κής Ενημέρωσης που εξακολουθεί να ισχύει κατά το μέ¬ 
ρος που δεν ρυθμίζεται διαφορετικά από την παρούσα α¬ 
πόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1998 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-♦- 

Αριθ. Δ14/27 748 (5) 

Εφαρμογή του Π.Δ. 393/91 για επιβολή προστίμου για πα¬ 
ράβαση τωνδιατάξεωντου άρθρου 21 του Ν. 1418/84. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Άρθρο 21 του Ν. 1418/84, όπως τροποποιήθηκε με 
το Ν. 2229/94. 

2. Το Π.Δ. 393/91 (ΦΕΚ 140/τ.Α'/25.9.91) για επιβολή 
προστίμου για παράβαση των διατάξεων του Άρθρου 21 
του Ν. 1418/84. 

3. Τον Κανονισμό Τεχνολογίας Σκυροδέματος 97. 

4. Την ανάγκη διασφάλισης της ποιότητας του παραγό- 
μενου έτοιμου σκυροδέματος που χρησιμοποιείται στα 
Δημόσια και Ιδιωτικά έργα, αποφασίζουμε: 

1. Ορίζουμε τους υπαλλήλους του ΚΕΔΕ. 

-Ελένη Μαρούδα, Χημ. Μηχ/κό με Α' βαθμό. 

-Δημήτριο Παπαδολιόπουλο, Χημικό με Β' βαθμό. 

-Ιωάννα Πλέσσα, Μεταλ/γο Μηχ/κό με Β' βαθμό. 

ως αρμόδιους για τη διενέργεια ελέγχων, για διαπίστω¬ 
ση τυχόν παραβάσεων του Κανονισμού Τεχνολογίας Σκυ¬ 
ροδέματος 97 στην παραγωγή και διακίνηση του έτοιμου 
σκυροδέματος καθώς και στα λατομεία παραγωγής α¬ 
δρανών υλικών σκυροδέματος. 

2. Οι ανωτέρω υπάλληλοι μετά από κάθε επίσκεψή τους, 
εφόσον διαπιστώνουν παράβαση του ΚΤΣ-97, θα συντάσ¬ 


σουν έκθεση, την οποία θα υποβάλλουν στο Διευθυντή 
του Κεντρικού Εργαστηρίου Δημοσίων Έργων και στη συ¬ 
νέχεια θα ακολουθείται η διαδικασία που περιγράφεται 
στο Π.Δ. 393/91. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως και ισχύει από της δημοσιεύσεώς 
της. 

Αθήνα, 2 Νοεμβρίου 1998 

Ο ΥΦΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

- «- 

Αριθ. Δ3β/οικ.1204 (6) 

Καθορισμός των Αρχών του Υπουργείου Υγείας και Πρό¬ 
νοιας και των Ν.Π.Δ.Δ. αρμοδιότητάς του, που δικαι¬ 
ούνται να έχουν ίδιαν σφραγίδα. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 7 του Ν. 48/1975 «περί της Ε¬ 
θνικής Σημαίας της Ελλάδος, του Εμβλήματος της Ελλη¬ 
νικής Δημοκρατίας, του όρκου των αναλαμβανόντων δη¬ 
μοσίαν εν γένει υπηρεσίαν, του τύπου των σφραγίδων 
των Δημοσίων Αρχών και εγγράφων τούτων» (ΦΕΚ 
108/τ.Α). 

β) Του Ν. 2194/1994 «αποκατάσταση του ΕθνικούΣυ- 
στήματος Υγείας και άλλες διατάξεις» (ΦΕΚ 34/τ.Α'). 

γ) Του Ν. 2519/1997 «ανάπτυξη και εκσυγχρονισμός 
του Εθνικού Συστήματος Υγείας, οργάνώση των υγειονο¬ 
μικών υπηρεσιών, ρυθμίσεις για το φάρμακό και άλλες 
διατάξεις» (ΦΕΚ 165/τ.Α'). 

δ) Της παρ. (β) του άρθρου 1 του Π.Δ. 372/1995 «με¬ 
ταφορά της Γ ενικής Γ ραμματείας Κοινωνικών Ασφαλί¬ 
σεων από το Υπουργείο Υγείας, Πρόνοιας και Κοινωνι¬ 
κών Ασφαλίσεων στο Υπουργείο Εργασίας» (ΦΕΚ 
201/τ.Α'). 

ε) Του Π.Δ. 138/1992 «Οργανισμός του Υπουργείου Υ¬ 
γείας, Πρόνοιας και Κοινωνικών Ασφαλίσεων» (ΦΕΚ 
68/τ.Α'), όπως τροποποιήθηκε και συμπληρώθηκε με τα 
Π.Δ. 349/1993 (ΦΕΚ 148/τ.Α'), Π.Δ. 109/1995 (ΦΕΚ 
71/τ.Α') και Π.Δ. 349/1998 (ΦΕΚ232/τ.Α'). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Καθορίζουμε όπως οι κατωτέρω Αρχές του Υπουρ- 
γείυ και τα εποπτευόμενα από αυτό Νομικά Πρόσωπα 
Δημοσίου Δικαίου (Ν.Π.Δ.Δ.) έχουν ίδια σφραγίδα: 

α) Η Κεντρική Υπηρεσία του Υπουργείου τηρεί τη 
σφραγίδα, που ορίζεται από τις διατάξεις της παραγρά¬ 
φου 1 του άρθρου 6του Ν. 48/1995. 

β) Η Επιθεώρηση Υγείας και Πρόνοιας της Κεντρικής Υ¬ 
πηρεσίας του Υπουργείου, η Επιθεώρηση Μακεδονίας - 
Θράκης, η Γραμματεία του Κεντρικού Συμβουλίου Υγείας 
(ΚΕ.Σ.Υ.), η Εθνική Σχολή Δημόσιας Υγείας (Ε.Σ.Δ.Υ.), τα 
νομοθετημένα Συμβούλια και οι Επιτροπές της Κεντρικής 
Υπηρεσίας του Υπουργείου, ως και τα εποπτευόμενα από 
το Υπουργείο Ν.Π.Δ.Δ. και οι αποκεντρωμένες μονάδες 
αυτών (Κέντρα Υγείας, Κέντρα Ψυχικής Υγείας και Περι¬ 
φερειακά Ιατρεία). 

Οι ανωτέρω Υπηρεσίες, τηρούν την προβλεπόμενη από 

τις διατάξεις της παραγράφου 3, του άρθρου 6, του Ν. 
48/1975 σφραγίδα. 

2. Υπεύθυνους για τη φύλαξη των σφραγίδων ορίζου¬ 
με: 

α) Για την Κεντρική Υπηρεσία του Υπουργείου, τον 
Προϊστάμενο του Τμήματος Γραμματείας της Διεύθυν¬ 
σης Προσωπικού. 

β) Για τις Υπηρεσίες της παραγράφου 1 β, τους Προϊ¬ 
σταμένους των Υπηρεσιών αυτών. 

Οι ανωτέρω έχουν τη δυνατότητα, με πράξη τους, να ο¬ 
ρίζουν ως υπεύθυνους γιατη φύλαξη και χρήση της 
σφραγίδας, τους Προϊσταμένους των Γραμματειών και 
σε περίπτωση που δε> υπάρχουν Γραμματείες, σε άλλο 
όργανο της Υπηρεο. ■■·.,. 

Στις περίπτωσή· πές συντάσσεται ειδικό πρωτόκολ¬ 
λο παράδοσή οι ,,αραλαβής, το οποίο επισυνάπτεται 
στηνπρό' , Γ μού του φύλακα και χρήστη της σφραγί¬ 
δας. 

? ϊ διευκόλυνση του όλου έργου της διεκπεραίω- 
στ πϋρω υπεύΓ οι, και προκειμένου για την Κε- 

ντρ.υή Υπηρεσία του Υπουργείου, μετά από έγκριση του 
Προϊστπ ■ · ενου της Διεύθυνσης Προσωπικού, μπορούν να 
ποί" ^".. - σε πολλαπλή παραγγελία και διάθεση της σφρα- 
αι σε άλλες μονάδες, ορίζοντας παράλληλα και 
τεύθυνο φύλαξης και χρήσης αυτής σύμφωνα μετά 
προαναφερόμενα. 

4. Οι οριζόμενοι ως θεματοφύλακες και χρήστες της 
σφραγίδας, πρέπει να χρησιμοποιούν αυτήν προσωπικά 
και μόνο για τα έγγραφα, που χρειάζεται να σφραγισθούν 
ή τα αντίγραφα αυτών και να παίρνουν τα απαραίτητα μέ¬ 
τρα για τη φύλαξή της με τρόπο ώστε κανείς τρίτος να μη 
μπορεί να τη χρησιμοποιήσει. 

5. Οι παλαιού τύπου σφραγίδες, καθώς και αυτές που 
δεν εμπίπτουν στις ισχύουσες διατάξεις, πρέπει να κατα¬ 
στραφούν, με τη μέριμνα των υπεύθυνων, σύμφωνα μετά 
ισχύοντα. 

Κάθε προγενέστερη σχετική απόφαση καταργείται. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 3 Νοεμβρίου 1998 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. 167959 (7) 

Τροποποίηση του ισχύοντος Κανονισμού Εσωτερικής Υ¬ 
πηρεσίας του Εφετείου Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 7 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 


1868/1989 και όπως τελικά αντικαταστάθηκε η παράγρα¬ 
φος 2 του άρθρου 17τουΝ. 1756/1988 εκ νέου με την πα¬ 
ράγραφο 4 του άρθρου 3 του Ν. 2479/1997. 

β) του άρθρου 29Ατου Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το έγγραφο του Εφετείου Θεσσαλονίκης με τον α¬ 
ριθμό 2412/13.10.1998, αποφασίζουμε: 

Εγκρίνουμε τη δημοσίευση στην Εφημερίδα της Κυ- 
βερνήσεως την τροποποίηση του Κανονισμού Εσωτερι¬ 
κής Υπηρεσίας του Εφετείου Θεσ/νίκης όπως διαμορφώ¬ 
θηκε με την 13/1998 απόφαση της ολομέλειας του δικα¬ 
στηρίου αυτού, η οποία έχει ως εξής: 

Γ ια τους λόγους αυτούς αποφασίζει την τροποποίηση 
του ισχύοντος Κανονισμού Εσωτερικής Υπηρεσίας του Ε¬ 
φετείου Θεσσαλονίκης, ως εξής: 

α) Το άρθρο 41 περ. β' του Κανονισμού αντικαθίσταται 
ως εξής: 

«Οι συνεδριάσεις των ποινικών δικαστηρίων ορίζονται 
για χρονικό διάστημα τεσσάρων (4) εβδομάδων ως ακο¬ 
λούθως: α).β) Του Πενταμελούς Εφετείου σετέσσα- 

ρες (4) κατά τους μήνες Σεπτέμβριο, Νοέμβριο, Ιανουά¬ 
ριο, Μάρτιο και Μάιο και σε πέντε (5) κατά τους μήνες Ο¬ 
κτώβριο, Δεκέμβριο, Φεβρουάριο, Απρίλιο και Ιούνιο». 

β) Το άρθρο 42 περίπτωση β' του Κανονισμού αντικαθί¬ 
σταται ως εξής: 

«Τα Ποινικά Δικαστήρια του Εφετείου Θεσσαλονίκης 
συνεδριάζουν στις ακόλουθες ημέρες και στις παρακάτω 

αίθυσες συνεδριάσεων: Α) .Β) Το Πενταμελές 

Εφετείο κατά την 1η, 2η και 4η Τρίτη και την 3η Τετάρτη 
στην αίθουσα 360, επί πλέον δε κατά την 4η Παρασκευή 
καθενός από τους μήνες Οκτώβριο, Δεκέμβριο, Φεβρου¬ 
άριο, Απρίλιο και Ιούνιο στην αίθουσα 355. Στις τελευταί¬ 
ες αυτές δικασίμουςτης Παρασκευής, εγγράφονται απο¬ 
κλειστικά υποθέσεις που αναβάλλονται από το Δικαστή¬ 
ριο μέχρι οκτώ (8) κατ’ αριθμόν δεν μπορούν δε να 
εγγραφούν επί πλέον υποθέσεις ούτε πρωτοείσακτοι υπό 
του Εισαγγελέως, ούτε κατ’ εξαίρεση ύστερα από σύμ¬ 
φωνη γνώμη του Προϊσταμένου του Δικαστηρίου, ούτε 
για οποιονδήποτε άλλο λόγο». 

Αποφασίστηκε στη Θεσσαλονίκη στις 25 Σεπτεμβρίου 
1998 και εκδόθηκε στον ίδιο τόπο στις 8 Οκτωβρίου 1998. 

Ο Πρόεδρος Ο Γραμματέας 

ΑΝΕΣΤΗΣ ΝΑΝΟΣ ΠΑΣΧΑΛΗΣ ΚΑΛΛΙΓΑΣ 
Πρόεδρος Εφετών. 

Η απόφαση αυτή να δημοσιεθεί στην Εφημερίδα της 
Κυβερνήσεως. 

Αθήνα, 23 Οκτωβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 3Β * ΓΛΧ 52 34 312 I 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕ ΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 


Πληροφορίες έ ευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ. - Τ.Κ. 546 55 

(031) 423 956 

ΠληροφσΎ·' _>ί|ι .Όίευμάτων λοιπών Φ Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Π. ; Φ.Ε.Κ. 

5239 762 

ΠΑΤΡΑ 

(061) 271 249 

Φ; τίγραφα παλαι; Φ.Ε.Κ. 

5240 141 

Κορίνθου 327 Τ.Κ. 262 23 

224 581 

Βι^λκ Λήκπ παλαιών Φ.Ε.Κ. 

524Θ188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

ΕνντΓφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

ολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 

η 

3.500 

Μ 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

η 

750 

η 

Δ' (Απαλλοτριώσεις, πολεοδομία κ.λπ.) 

70.000 

η 

3.500 

η 

Αναπτυξιακών Πράξεων (Τ.Α.Π.Σ ) 

30.000 

Μ 

1.500 

Μ 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

*» 

750 

Μ 

Παράρτημα ( Πίνακες επιτυχόντων διαγωνισμών κ.τλ.) 

5.000 

Η 

250 

Μ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

η 

500 

η 

Ανωτάτου Ειδικού Δικαστηρίου (Α.Ε.Δ.) 

3.000 

Ν 

150 

η 

Προκηρύξεων Α.Σ.Ε.Π. 

10.000 

Μ 

500 

η 

Ανωνύμων Εταιρειών & Ε.Π.Ε. 

250.000 

Η 

12.500 

η 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. λ Ε.Π.Ε. 

250.000 

» 

12.500 

η 


ι*.μννυυ πμυπΛημωνυνιυι στα ζιημοσια ιαμεια που οιοοσν αποοειιτηκο είσπραξης (διπλοτσπο) τι 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

’ Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

1 Η πληρωμή του ποσοστού του ΤΑΠΕΤ που αντιστοιχεί σέ συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμ. .ίο. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως κοι ο» επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφοντσι συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφο διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















